《观太常奏新乐》
唐代·孔德绍

大君膺宝历，出豫表功成。钧天金石响，洞庭弦管清。

八音动繁金，九变叶希声。和云留睿赏，熏风悦圣情。

盛烈光韶濩，易俗迈咸英。窃吹良无取，率舞抃群生。

作者简介：孔德绍，金稽人，大约生活于隋末唐初时期。孔子三十四代孙。有清才。事窦建德，初为景城丞，后为内史侍郎，典书檄。建德败，太宗诛之。诗十二首。